Diari Oficial de la Generalitat Valenciana


Sumari del DOGV 6413, del 09-12-2010 (2010/13667)

ACORD de 3 de desembre de 2010, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Paterna.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13797


Data del document
:   03-12-2010

Organisme emissor
:   Conselleria de Solidaritat i Ciutadania

Tipus de document
:   Acord

ACORD de 3 de desembre de 2010, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Paterna. [2010/13890]  
El Consell, en la reunió del dia 3 de desembre de 2010, va adoptar l'acord següent:  
Antecedents  
Primer  
El Ple de l'Ajuntament de Paterna, en la sessió de 29 de juny de 2009, va estimar necessària l'obtenció dels terrenys per a dur a terme l'execució del projecte d'obra per a la instal·lació del depòsit general metropolità de 40.000 m³, d'acord amb el projecte d'expropiació redactat, considerant implícita la declaració d'utilitat pública i necessitat d'ocupació dels béns i procedint a l'aprovació inicial de la relació de béns i drets de necessària expropiació.   
El beneficiari de l'expropiació és l'Entitat Metropolitana de Servicis Hidràulics (EMSHI).  
Segon  
La relació concreta i individualitzada de béns i drets objecte d'expropiació es va publicar en el Diari Oficial de la Comunitat Valenciana número 6055, de 13 de juliol de 2009; Butlletí Oficial de la Província de València número 173, de 23 de juliol de 2009; en el diari Levante d'11 de juliol de 2009; al tauler d'anuncis dels ajuntaments de Paterna, Quart de Poblet, Tavernes Blanques i València, per un termini de 15 dies, i es va notificar individualment als afectats. Havent-se presentat al·legacions per part de Francisco David Jaime García, en representació de Grúas Virosque, SL; Francisco Pérez García, en el seu propi nom i en representació dels hereus de son pare, Francisco Pérez Simón; la Confederació Hidrogràfica del Xúquer i José Gras Valero.   
Tercer  
En la sessió de 26 d'octubre de 2009, el Ple de l'Ajuntament de Paterna va adoptar acord relatiu a l'aprovació definitiva del projecte d'expropiació, va resoldre les al·legacions i va aprovar així mateix la relació definitiva de béns i drets que s'havien d'expropiar. En este acord va sol·licitar a la Generalitat la declaració d'urgent ocupació dels béns i drets afectats pel projecte. Per mitjà d'acords plenaris de 29 de març i 28 de juny de 2010, l'Ajuntament de Paterna va aprovar la modificació de la relació de béns i drets afectats.  
Quart  
Una vegada remés l'expedient i a la vista d'este, el 6 de setembre de 2010, la Conselleria de Solidaritat i Ciutadania va requerir a l'Ajuntament de Paterna d'esmena, tenint en compte la falta d'alguns documents preceptius; entre els quals, la motivació de la necessitat d'urgent ocupació. L'Ajuntament envia certificats dels acords adoptats i, posteriorment, el 8 de novembre de 2010, completa l'expedient i remet documentació acreditativa de la necessitat d'acudir al procediment d'expropiació per la via d'urgència, sobre la base de les raons següents:  
«L'any 1997, la Conselleria d'Obres Públiques i Urbanisme va finalitzar les obres corresponents al Projecte de Proveïment d'Aigua Potable a l'Horta Nord. Solució bypass». Amb esta infraestructura es perseguia proveir les poblacions de l'Horta Nord per mitjà de la construcció d'una canonada de diàmetre nominal (d'ara en avant, DN) 1.100 mm de formigó armat que partia de la planta potabilitzadora de la Presa, i que permetia el bombament de fins a 1.175 l/s.  
L'aigua bombada s'eleva fins al depòsit de 6.000 m³, situat al Parc Tecnològic de Paterna. Existix en el seu recorregut una ximenera d'equilibri que anul·la les depressions generades en els transitoris produïts per la paret del bombament. Des de la ximenera partix una canonada DN 800 mm, també de formigó armat, que es prolonga fins al conegut com «Punt 0», situat al terme municipal d'Alfara del Patriarca. Des d'este punt partix la canonada arterial DN 600/400 mm que constituïx el sistema bàsic metropolità de l'Horta Nord (d'ara en avant, SBM).  
Connectats al SBM es troben els següents depòsits de regulació:  
Parc Tecnològic 6.000 m³  
Rafelbunyol 6.000 m³  
Puçol 4.000 m³  
Albalat dels Sorells 4.000 m³  
Total 20.000 m³  
En estos moments, el cabal mitjà impulsat des de la planta potabilitzadora cap a l'Horta Nord és d'uns 2.000 m³/h. Estos consums, en combinació amb la capacitat actual d'emmagatzemament, representen una autonomia màxima del sistema, en el cas de parada en la planta potabilitzadora, d'entre 8 i 11 hores depenent del depòsit considerat i la situació més favorable, és a dir, partint d'una situació en què tots els depòsits estigueren plens en el moment de la interrupció del servici i considerant que s'han pres mesures extraordinàries i urgents relatives a la regulació del sistema destinades a retardar al màxim el buidatge de depòsits. En el cas de partir d'una situació en què els depòsits es trobaren a un 50% de la seua capacitat, l'autonomia del sistema es reduiria a la mitat.   
S'ha de destacar que en els últims anys ha calgut realitzar intervencions sobre les canonades DN 1100 i DN 800 construïdes l'any 1997, que han suposat la suspensió del servici durant períodes de 24 hores i superiors.  
Cal posar de manifest que els depòsits, amb la seua capacitat actual, realitzen funcions de regulació més que d'emmagatzemament, fet que queda de manifest constatant el nombre de vegades que cicla el nivell de l'aigua emmagatzemada en estos al llarg del dia.  
D'altra banda, l'alimentació d'aigua bruta que s'ha de potabilitzar per a la planta de la Presa de Manises, es pot realitzar des del riu Túria o des del canal Xúquer-Túria. L'alimentació des del Túria en condicions normals és insuficient per a proveir a tota l'àrea metropolitana de València i el canal està en servici des de 1979. Els seus 30 anys de servici impliquen la necessitat, cada vegada amb major freqüència, de reparacions més costoses i de major termini (2-3 dies).   
La urgent construcció del depòsit de Paterna naix per la necessitat de poder fer front a situacions imprevisibles de desproveïment de l'Horta Nord (amb uns 200.000 habitants) que, en data de hui, poden donar-se com a conseqüència de fallades, ruptures i reparacions d'urgència en la planta potabilitzadora de la Presa; en la canonada arterial DN 1100 entre la ximenera d'equilibri i el depòsit de 6.000 m³ situat al Parc Tecnològic; al canal Xúquer-Túria.  
La probabilitat de fallada d'un d'estos tres elements va creixent dia a dia de forma més que proporcional amb l'antiguitat de la infraestructura, per la qual cosa urgix disposar d'una capacitat d'emmagatzemament que permeta assegurar, com a mínim, 48 hores d'abastiment, que permeten realitzar les reparacions d'emergència que siguen necessàries.  
Quint  
Consta en l'expedient la retenció de crèdit efectuada per l'Entitat Metropolitana de Servicis Hidràulics (EMSHI), beneficiària de l'expropiació, i l'acta de replantejament.   
Fonaments de dret  
I. L'Ajuntament de Paterna té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
El beneficiari de l'expropiació és l'Entitat Metropolitana de Servicis Hidràulics (EMSHI). Per això, de conformitat amb l'article 4 del Reglament d'Expropiació Forçosa, com que no concorren en el mateix subjecte les qualitats d'expropiant i beneficiari, correspondrà al titular de la potestat expropiatòria exercir-la en favor del beneficiari.   
II. L'article 94 del Text Refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos a l'efecte de la seua expropiació forçosa».  
III. L'article 52 de la Llei d'Expropiació Forçosa, i concordants del reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'establixen en este.  
IV. La declaració d'urgent ocupació, que, segons l'article 56 del Reglament d'Expropiació Forçosa, ha d'estar degudament motivada, està justificada en el quart antecedent de fet.  
V. D'acord amb l'annex I, apartat b) 4.3 del Reial Decret 3318/1983, de 25 d'agost, es traspassen a la Comunitat Valenciana les competències sobre la declaració d'urgent ocupació de béns afectats per expropiacions forçoses en expedients instruïts per les corporacions locals. Competència que correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular, per escrit, davant de la corporació local expropiant, al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
En l'expedient de referència s'han complit totes les prescripcions legals contingudes en les disposicions abans citades i s'ha tramitat el procediment d'acord amb la legislació vigent en la matèria.  
Per tot això, segons les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta del conseller de Solidaritat i Ciutadania, el Consell   
ACORDA  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per l'Ajuntament de Paterna per a l'execució del projecte d'instal·lació d'un depòsit general metropolità de 40.000 m³. El beneficiari de l'expropiació és l'Entitat Metropolitana de Servicis Hidràulics (EMSHI).   
Relació de béns i drets  
Finca núm. 1  
Propietari: José Barres Gabarda.  
Parcel·la cadastral: polígon 18, parcel·la 183.  
Afecció: total.   
Superfície afectada: 4.298 m².  
Finca núm. 2  
Propietaris:   
- Hereus d'Amparo Grau García: ple domini d'una 1/3 part indivisa.  
- Hereus de José Luis Grau Gallur: ple domini d'una 1/3 part indivisa.  
- Purificación Gil Granell: ple domini d'1/18 i nua propietat d'1/32.  
- M.ª José Gil Granell: ple domini d'1/18 i nua propietat d'1/32.  
- María Purificación Granell Martínez: usdefruit vitalici d'1/18 part indivisa.  
- Fernando Lara Ferrando: ple domini d'una 1/18 part indivisa.  
- Francisco Javier Lara Ferrando: ple domini d'una 1/18 part indivisa.  
- María Amparo Lara Ferrando: ple domini d'una 1/18 part indivisa.  
Parcel·la cadastral: polígon 18, parcel·la 136.  
Afecció: total.   
Superfície afectada: 9.888 m².  
Finca núm. 3  
Propietari: Vicente Soriano Calvo.  
Parcel·la cadastral: polígon 18-a, parcel·la 182.  
Afecció: total.   
Superfície afectada: 6.565 m².  
Finca núm. 4  
Propietaris:   
- Enrique Llorens Vivo (1/8)  
- Desamparados Llorens Vivo (1/8)  
- Julio Antonio Llorens Francés(1/4)  
- M.ª José Llorens Martí (1/4)  
- Francisco Llorens Fabado (1/8)  
- Pilar Llorens Fabado (1/8)  
Parcel·la cadastral: polígon 18, parcel·la 135-B.  
Afecció: parcial.   
Superfície afectada: 500 m².  
Finca núm. 5  
Propietari: hereus de Francisco Pérez Simón.  
Parcel·la cadastral: polígon 18, parcel·la 154.  
Afecció: parcial.   
Superfície afectada: 244 m².  
Finca núm. 6  
Propietari: Francisco Pérez García.  
Parcel·la cadastral: polígon 18, parcel·la 143.  
Afecció: parcial.   
Superfície afectada: 568 m².  
Finca núm. 7  
Propietari: José Gras Valero.  
Parcel·la cadastral: polígon 18, parcel·la 65.   
Afecció: parcial.   
Superfície afectada: 309 m².  
Finca núm. 8  
Propietari: Vicente Soriano Calvo.  
Parcel·la cadastral: polígon 18, parcel·la 175.  
Afecció: parcial.   
Superfície afectada: 412 m².  
Finca núm. 9  
Propietari: Vicente Soriano Calvo.  
Parcel·la cadastral: polígon 18, parcel·la 36a.  
Afecció: parcial.   
Superfície afectada: 798 m².  
Finca núm. 10  
Propietari: Vicente Soriano Calvo.  
Parcel·la cadastral: polígon 18, parcel·la 105.  
Afecció: parcial.   
Superfície afectada: 561 m².  
Finca núm. 11  
Propietari: Grúas Virosque, SL.  
Parcel·la cadastral: polígon 18, parcel·la 33.  
Afecció: parcial.   
Superfície afectada: 386 m².  
Finca núm. 12  
Propietari: Grúas Virosque, SL.  
Parcel·la cadastral: polígon 18, parcel·la 34.  
Afecció: parcial.   
Superfície afectada: 71 m².  
Finca núm. 13  
Propietari: Grúas Virosque, SL.  
Parcel·la cadastral: polígon 20, parcel·la 34.  
Afecció: parcial.   
Superfície afectada:  
- Expropiació: 561 m².  
- Ocupació temporal: 415 m².  
Finca núm. 14  
Propietari: Grúas Virosque, SL.  
Parcel·la cadastral: polígon 28, parcel·la 65.  
Afecció: parcial.   
Superfície afectada per ocupació temporal: 73 m².  
Finca núm. 15  
Propietari: Associació General de Ramaders.  
Parcel·la cadastral: polígon 18, parcel·la 155.  
Afecció: parcial.   
Superfície afectada per ocupació temporal: 3.589 m².  
Contra este acord, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar un recurs en via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 3 de desembre de 2010  
La consellera secretària del Consell, p. s.,  
PAULA SÁNCHEZ DE LEÓN GUARDIOLA